Образовање ученика из популације миграната

Министарство просвете Републике Србије континуирано примењује добру праксу инклузије ученика миграната, избеглица и тражилаца азила, која представља пример  образовања у европском образовном простору. Циљ наших напора је побољшање квалитета и доступности образовања за децу и ученике из популације миграната. Доброј организацији значајно је допринело Стручно упутство за укључивање ученика избеглица/тражилаца азила у систем образовања и васпитања, које је  Министарство просвете је донело 2017. године а примењује се у свим школама које похађају ученици мигранти. До сада је кроз систем образовања сукцесивно прошло преко 5500 ученика миграната, избеглица и тражилаца азила. Као и претходних, и у текућој школској години, подршка школама које образују ученике мигранте није изостала. Ангажовани су ментори, саветници-спољни сарадици који, заједно са школама, решавају изазове у процесу примене инклузивне праксе. Ученици који су се нашли у ситуацији прислиних миграција укључени су више од 30 основних и у 21-ну средњу школу у Републици Србији. Данас је ситација нешто другачија у односу на претходне године када смо имали и по 300-450 ученика миграната у школама. Последњих неколико година овај број је смањен и креће се од 150-250, а у јануару 2025. године у 5 ШУ (ШУ Београд, ШУ Нови Сад, ШУ Лесковац, ШУ Сомбор, ШУ Ваљево) имамо 138 (м-80;ж-58) ученика из попуалције миграната, основне школе похађа 100 ученика из мигрантске популације (м-52;ж-48), док средње школе похађа 38 (м 28; ж10). 

Укупан број ученика/ца из Украјине у систему образовања и васпитања Републике Србије у јануару 2025. године  је укупно 97 (56 м;41ж) ученика/ца, односно 70%.
Ученици мигранти, тражиоци азила и избеглице из Украјине распоређени су у 5 школских управа:
1. ШУ Београд

2. ШУ Нови Сад

3. ШУ Лесковац

4. ШУ Сомбор 

5. ШУ Ваљево
Укупан број ученика миграната у марту и априлу 2026. године је 91. Основно образовање похађа 57 ученика, а средње образовање: 34. Укључени су у 1 предшколску установу, 32 основнe школe и 19 средњих школa. Од укупног броја ученика из популације миграната, 65 су избеглице из Украјине, дакле  71,4%. 

ПОДАЦИ О УЧЕНИЦИМА МИГРАНТИМА, школска 2025/2026. година
	ШКОЛСКА УПРАВА
	ОШ
	СШ
	УКУПНО
	УКРАЈИНА
	БРОЈ ОШ
	БРОЈ СШ

	СОМБОР
	4
	5
	9
	9
	3
	4

	ВАЉЕВО
	1
	4
	5
	5
	1
	2

	НОВИ САД     
	24
	5
	29
	29
	10
	2

	ЛЕСКОВАЦ
	6
	3
	9
	9
	3
	2

	БЕОГРАД
	22
	17
	39
	13
	15
	8

	УКУПНО 
	57
	34
	91
	65 (71,4%)
	32
	18


Међутим, без обзира на број ученика из мигрантске популације, Министарство  просвете је и за текућу школску годину обезбедило подршку школама  у којима се образују ученици из ове друштвено осетљиве групе кроз мале грантове, тренутно их је 15, а укупно је од 2018. године обезбеђено 120. Ова бесповратна средства школама су додатна мотивација за креирање наставних и ваннаставних активности у које су укључени сви ученици. Јачање компетенција наставника за пружање подршке ученицима мигрантима и избеглицама из Украјине, такође је континуирано. До сада је више од 4000 наставника и стручних сарадника обухваћено различитим обукама. Последња обука у низу имала је за циљ оснаживање запослених за рано препознавање фактора ризика код ученика који могу да воде ка трговини људима и поступање у ситуацијама сумње или сазнања о потенцијалној укључености ученика/ца у ланац трговине, са фокусом на мигрантску популацију. Ова обука на даљину је завршена у децембру 2024. године а окупила је 1200 полазника. Примери добре праксе доступни су запосленима на https://remis.rs/dobre_prakse/3311/. У периоду октобар – децембар 2024. реализовано је 15 дводневних обука стручног усавршавања запослених за примену Стручног упутства за укључивање ученика миграната/тражилаца азила у систем образовања и васпитања и израду Плана подршке и дидактичког материјала за рад са ученицима мигрантима. Обукама је обухваћено 400 полазника. Добра пракса и материјали доступни су на сајту ЗУОВа https://zuov.gov.rs/plana-podrske-didakticki-materijal-migranti/ и REMIS. Са циљем унапређивања компетенција наставника за примену курикулума за изборни програм Српски као страни језик реализовано је 4 обуке са укупно 130 полазника. До сада је више од 700 наставника унапредило своја знања и вештине у области српског као страног језика. Материјали са примерима добре праксе налазе се на Српски као страни језик | Завод за унапређивање образовања и васпитања и REMIS. Имајући у виду језичку баријеру, обезбеђно је и превођење образовног материјала на матерње језике миграната, тренутно се образовни материјал преводи на украјински и арапски језик. О укључености мигранта у наш систем сведочи низ ваннаставних догађаја у којима активно учествују сви ученици школе, више информација се налази на сајту REMIS, као и на следећим линковима: 
https://www.facebook.com/peta.vranje/posts/pfbid025pY3T3yojXuXzDfrQR76V5iXAwcPbaMgpc21XQhkuQ7AspxQM4AXYRSjRLerdMKxl
https://hl.rs/cula-projektova-cinnost/
https://media.rtv.rs/ostalo/ukrajinska-panorama/97258
https://www.rtv.rs/sr_ci/vojvodina/novi-sad/obelezen-medjunarodni-dan-ljudskih-prava-u-os-jovan-popovic_1591457.html
Линк до објаве Гимназије „Сава Шумановић“
Линк до објаве ОШ „Бранко Радичевић“
Линк до објаве ОШ „Сремски фронт“.
Министарство просвете наставља са подршком мигрантској ученичкој популацији, пре свега, средњошколцима. Током 2026. године, Министарство просвете је из пројекта пројекта „Подршка систему управљања миграцијама у Србији - Побољшање капацитета за прихват, унапређење услуга заштите и приступа образовању, ИПА 3“, а уз подршку Европске уније, обезбедило 100 пакета школског прибора у рачуанрске опреме за мигранте и избеглице који похађају основну и средњу школу. 

Од јануара 2026. године започете су активности новог пројекта „Подршка ЕУ борби против кријумчарења миграната у Републици Србији - даља подршка систему прихвата и заштите у Србији“, који се такође финансира из средстава Европске уније.  
